Wikiloc | Ruta SENTIU - COVA I CASTELL BRUGUERS - CREU CLOTA - MORELLA - CAL GANXO - SENTIU
SENTIU - COVA I CASTELL BRUGUERS - CREU CLOTA - MORELLA - CAL GANXO - SENTIU
734 64 635
Ruta circular des de la Sentiu fins a la Morella, cim comarcal del Garraf.
Aquest recorregut intenta al màxim transitar per corriols i evitar pistes i paviment.
Sortim del pàrquing de la zona de pícnic de la Sentiu i agafem el camí que entra al torrent de les Comes. De seguida abandonem la pista al costat d`un pi gros i entrem en una petita riera, la remontem uns 500 metres fins a trobar uns graons fets amb branques al costat dret. Seguirem per un llom entre rieres que ens portarà a la pista del Dipòsit de la Sentiu, en 300 m la deixarem sortint per un corriol a l'esquerra ....
El camí que ens ha de portar al Coll Roig i la Cova de Bruguers no està marcat i haurem d'estar molt atents al nostre GPS, ja que fins i tot costa de trobar els punts d'encreuament.
Des de la Cova de Brugers trobem senyalització primer de color groc i poc mes tard el GR92 que seguirem fins al coll de la Creu de la Clota.
A la Creu de la Clota, deixarem el GR92 i agafarem el corriol que surt just darrera de la mateixa Creu i que ens portarà al coll Sostrell per sota el Puig d'Agulles i els Penitents, passant les barraques de pedraseca.
Al Coll Sostrell reprenem el GR92 que ens portarà al Cim de la Morella, punt culminant de la comarca del Garraf. Baixarem després en direcció a la Pleta, però a la capçalera de la Vall d'en Joan, prendrem el Sender Local SL C99 que ens portarà a Cal Ganxo.
Desde Cal Ganxo surt un corriol que ens portarà al turó d'en Vinader i finalment per un tallafocs arribarem al cotxe
Cova Bruguers
puiG de la Morella cim comarcal Garraf
PARKING PICNIC LA SENTIU
Puig de les Agulles - Garraf
Puig del Pí
turó Vinader
Hola, ha trobat interessant aquesta ruta SENTIU - COVA I CASTELL BRUGUERS - CREU CLOTA - MORELLA - CAL GANXO - SENTIU https://ca.wikiloc.com/rutes-senderisme/sentiu-cova-i-castell-bruguers-creu-clota-morella-cal-ganxo-sentiu-16591081 Salutacions, Wikiloc | Rutes del Món